CELEX: 
Language: sk
Date: 2009-09-26 00:00:00
Title: 2009/665/ES: Rozhodnutie Európskeho parlamentu z  23. apríla 2009 o absolutóriu za plnenie rozpočtu Európskeho úradu pre dohľad nad GNSS za rozpočtový rok 2007#Uznesenie Európskeho parlamentu z  23. apríla 2009 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho úradu pre dohľad nad GNSS za rozpočtový rok 2007

26.9.2009   
            
            
               SK
            
            
               Úradný vestník Európskej únie
            
            
               L 255/162
            
         
      ROZHODNUTIE EURÓPSKEHO PARLAMENTU
   
   z 23. apríla 2009
   o absolutóriu za plnenie rozpočtu Európskeho úradu pre dohľad nad GNSS za rozpočtový rok 2007
   (2009/665/ES)
   EURÓPSKY PARLAMENT,
   
               —
            
            
               so zreteľom na konečnú účtovnú závierku Európskeho úradu pre dohľad nad GNSS (1) za rozpočtový rok 2007 (2),
            
         
               —
            
            
               so zreteľom na správu Dvora audítorov o overení ročnej účtovnej závierky Európskeho úradu pre dohľad nad GNSS za rozpočtový rok 2007 spolu s odpoveďami úradu (3),
            
         
               —
            
            
               so zreteľom na odporúčanie Rady z 10. februára 2009 (5588/2009 – C6-0060/2009),
            
         
               —
            
            
               so zreteľom na Zmluvu o ES, a najmä na jej článok 276,
            
         
               —
            
            
               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 185,
            
         
               —
            
            
               so zreteľom na nariadenie Rady (ES) č. 1321/2004 z 12. júla 2004 o štruktúrach riadenia európskych programov satelitnej rádiovej navigácie (5), a najmä na jeho článok 12,
            
         
               —
            
            
               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (6), a najmä na jeho článok 94,
            
         
               —
            
            
               so zreteľom na článok 71 a prílohu V k rokovaciemu poriadku,
            
         
               —
            
            
               so zreteľom na správu Výboru pre kontrolu rozpočtu (A6-0164/2009),
            
         
               1.
            
            
               udeľuje výkonnému riaditeľovi Európskeho úradu pre dohľad nad GNSS absolutórium za plnenie rozpočtu úradu za rozpočtový rok 2007;
            
         
               2.
            
            
               uvádza svoje poznámky v priloženom uznesení;
            
         
               3.
            
            
               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskeho úradu pre dohľad nad GNSS, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).
            
         
      
         
            Predseda
         
         Hans-Gert PÖTTERING
         
      
      
         
            Generálny tajomník
         
         Klaus WELLE
         
      
   
   
      (1)  GNSS: Globálne navigačné satelitné systémy.
   
      (2)  Ú. v. EÚ C 278, 31.10.2008, s. 38.
   
      (3)  Ú. v. EÚ C 311, 5.12.2008, s. 107.
   
      (4)  Ú. v. ES L 248, 16.9.2002, s. 1.
   
      (5)  Ú. v. EÚ L 246, 20.7.2004, s. 1.
   
      (6)  Ú. v. ES L 357, 31.12.2002, s. 72.
   
      
         UZNESENIE EURÓPSKEHO PARLAMENTU
      
      z 23. apríla 2009
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho úradu pre dohľad nad GNSS za rozpočtový rok 2007
      EURÓPSKY PARLAMENT,
      
                  —
               
               
                  so zreteľom na konečnú účtovnú závierku Európskeho úradu pre dohľad nad GNSS (1) za rozpočtový rok 2007 (2),
               
            
                  —
               
               
                  so zreteľom na správu Dvora audítorov o overení ročnej účtovnej závierky Európskeho úradu pre dohľad nad GNSS za rozpočtový rok 2007 spolu s odpoveďami úradu (3),
               
            
                  —
               
               
                  so zreteľom na odporúčanie Rady z 10. februára 2009 (5588/2009 – C6-0060/2009),
               
            
                  —
               
               
                  so zreteľom na Zmluvu o ES, a najmä na jej článok 276,
               
            
                  —
               
               
                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 185,
               
            
                  —
               
               
                  so zreteľom na nariadenie Rady (ES) č. 1321/2004 z 12. júla 2004 o štruktúrach riadenia európskych programov satelitnej rádiovej navigácie (5), a najmä na jeho článok 12,
               
            
                  —
               
               
                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (6), a najmä na jeho článok 94,
               
            
                  —
               
               
                  so zreteľom na článok 71 a prílohu V k rokovaciemu poriadku,
               
            
                  —
               
               
                  so zreteľom na správu Výboru pre kontrolu rozpočtu (A6-0164/2009),
               
            
                  A.
               
               
                  keďže Európsky dvor audítorov (EDA) skonštatoval, že nedokáže vydať stanovisko k účtovnej závierke Európskeho úradu pre dohľad nad GNSS za rozpočtový rok 2007, a zdôraznil, že v roku 2007 sa prepracúvala celá architektúra projektu a že účtovná závierka úradu sa zostavovala v krehkom právnom prostredí;
               
            
                  B.
               
               
                  keďže EDA zároveň skonštatoval, že príslušné operácie sú zákonné a riadne;
               
            
                  C.
               
               
                  keďže úrad sa stal finančne nezávislým v roku 2006;
               
            
                  D.
               
               
                  keďže EDA sa vo svojej správe o overení ročnej účtovnej závierky úradu za rok 2006 kladne vyjadril k jej spoľahlivosti;
               
            
                  E.
               
               
                  keďže 22. apríla 2008 Európsky parlament udelil výkonnému riaditeľovi Európskeho úradu pre dohľad nad GNSS absolutórium za plnenie rozpočtu úradu za rozpočtový rok 2006 (7);
               
            
                  1.
               
               
                  na základe výročnej správy EDA berie na vedomie, že konečný rozpočet úradu za rozpočtový rok 2007 bol vo výške 436 500 000 EUR, pričom v roku 2006 bol 7 000 000 EUR; konštatuje, že rozpočet na rok 2007 bol financovaný hlavne z dotácií Komisie (dotácia na prevádzku vo výške 7 600 000 EUR a prevádzkové finančné prostriedky vo výške 194 500 000 EUR), prevodov prostriedkov zo spoločného podniku Galileo a príspevkov tretích krajín;
               
            
                  2.
               
               
                  berie na vedomie pripomienku EDA, že rozpočtové prostriedky skutočne poskytnuté úradu k dispozícii (210 000 000 EUR) boli z dôvodu oneskorení v programe Galileo podstatne nižšie;
               
            Neúplné vyhlásenie o vierohodnosti, pokiaľ ide o účtovnú závierku
      
                  3.
               
               
                  vyjadruje poľutovanie, že EDA sa nemohol vyjadriť k spoľahlivosti ročnej účtovnej závierky úradu za rozpočtový rok 2007; berie na vedomie vysvetlenie EDA, že účtovná závierka za rozpočtový rok 2007 bola zostavená a EDA vykonal jej audit v čase, keď sa prehodnocoval program Galileo a úloha úradu a keď bol nový právny rámec ešte neúplný, najmä pokiaľ ide o hospodárenie s finančnými prostriedkami programu a vlastníctvo jeho aktív;
               
            
                  4.
               
               
                  konštatuje, že medzitým nadobudlo účinnosť nariadenie (ES) č. 683/2008 (8); konštatuje, že podľa tohto nariadenia je Komisia správcom programov Galileo a EGNOS (9) a Spoločenstvo vlastníkom všetkých hmotných a nehmotných aktív, ktoré boli vytvorené alebo vyvinuté v rámci týchto programov;
               
            
                  5.
               
               
                  berie na vedomie, že úrad zostaví svoju účtovnú závierku za rozpočtový rok 2008 v súlade s novým právnym rámcom;
               
            
                  6.
               
               
                  vyzýva EDA, aby vo svojej správe o overení ročnej účtovnej závierky úradu za rok 2008 zhodnotil, do akej miery boli odstránené neistoty týkajúce sa účtovnej závierky;
               
            Plnenie rozpočtu
      
                  7.
               
               
                  je znepokojený skutočnosťou, že EDA zistil tieto nedostatky týkajúce sa plnenia rozpočtu: nízku mieru využitia viazaných a výdavkových rozpočtových prostriedkov na prevádzkové činnosti (63 % v prípade záväzkov a 51 % v prípade platieb), absenciu jasného prepojenia medzi plánom práce úradu a rozpočtom, neopodstatnené a nezdokumentované presuny, opakované oneskorené zaúčtovanie príkazov na spätné získanie finančných prostriedkov a nejednotnú prezentáciu plnenia rozpočtu;
               
            
                  8.
               
               
                  uznáva, že úrad musel uskutočniť veľký počet presunov z dôvodu výnimočnej rozpočtovej situácie (50 % prevádzkového rozpočtu v rezerve);
               
            
                  9.
               
               
                  vyzýva úrad, aby informoval o krokoch prijatých v nadväznosti na pripomienky EDA týkajúce sa plnenia rozpočtu, ako aj o dosiahnutých výsledkoch vo svojej správe o rozpočtovom a finančnom hospodárení za rok 2008;
               
            Neistoty týkajúce sa aktív programov Galileo a EGNOS
      
                  10.
               
               
                  poukazuje na kritiku EDA týkajúcu sa aktív programu Galileo, že úrad nebol schopný poskytnúť dostatok informácií o svojej účtovnej závierke a že do konca roka 2007 nebol zostavený súpis aktív v držbe Európskej vesmírnej agentúry (ESA);
               
            
                  11.
               
               
                  berie na vedomie odpoveď úradu EDA, že tieto aktíva boli k 31. decembru 2007 pod kontrolou ESA, a nie úradu;
               
            
                  12.
               
               
                  poukazuje na kritiku EDA týkajúcu sa aktív programu EGNOS, že nebol k dispozícii presný súpis týchto aktív a účtovná závierka úradu neuvádzala hodnotu týchto aktív;
               
            
                  13.
               
               
                  berie na vedomie odpoveď úradu, že aktíva programu EGNOS boli k 31. decembru 2007 ešte stále pod kontrolou ESA; na základe odpovedí výkonného riaditeľa úradu Parlamentu konštatuje, že v roku 2008 sa dosiahol výrazný pokrok, keď sa investori programu EGNOS dohodli na podmienkach prevodu aktív;
               
            
                  14.
               
               
                  konštatuje, že podľa nariadenia (ES) č. 683/2008 je Spoločenstvo vlastníkom aktív programov Galileo a EGNOS; konštatuje, že proces prevodu týchto aktív z úradu na Komisiu, ktorá vykonáva vlastnícke práva v mene Spoločenstva, sa začal v decembri 2008;
               
            
                  15.
               
               
                  vyzýva úrad, aby vynaložil maximálne úsilie na vyjasnenie situácie, pokiaľ ide o aktíva programov Galileo a EGNOS, vo svojej ročnej účtovnej závierke za rok 2008;
               
            
                  16.
               
               
                  vyzýva Komisiu, na ktorú sa v súčasnosti prevádzajú aktíva programov Galileo a EGNOS, aby zvážila pripomienky EDA a zabezpečila riadne zaznamenanie týchto aktív v účtovnej závierke;
               
            
                  17.
               
               
                  berie na vedomie pripomienku EDA, že náklady na fázu skúšobnej prevádzky na obežnej dráhe v rámci programu Galileo by sa mali rovnomerne rozdeliť medzi ESA a EÚ, ale že príspevok EÚ prekročil príspevok ESA približne o 114 000 000 EUR; konštatuje, že podľa EDA sa toto predbežné financovanie malo vykázať v účtovnej závierke úradu;
               
            
                  18.
               
               
                  konštatuje, že úrad nesúhlasil s EDA a uznal predbežné platby len vo výške 53 200 000 EUR;
               
            Úloha úradu pri ukončení spoločného podniku Galileo (GJU)
      
                  19.
               
               
                  pripomína, že úrad prevzal všetky činnosti a aktíva spoločného podniku Galileo (GJU) s účinnosťou od 1. januára 2007;
               
            
                  20.
               
               
                  je znepokojený kritickými poznámkami EDA o spôsobe, akým sa niektoré aktíva previedli z GJU na úrad a zaznamenali v účtovnej závierke úradu;
               
            
                  21.
               
               
                  konštatuje, že úrad odpovedal EDA veľmi podrobne a nesúhlasil s mnohými jeho pripomienkami;
               
            
                  22.
               
               
                  zastáva názor, že ukončenie GJU vrátane úlohy zohrávanej úradom musí orgán udeľujúci absolutórium podrobne preskúmať na základe výsledkov auditu EDA;
               
            
                  23.
               
               
                  poznamenáva, že EDA v súčasnosti vykonáva audit riadenia vývoja programu Galileo a fázy skúšobnej prevádzky na obežnej dráhe; vyzýva EDA, aby sa osobitne zameral na prevzatie činností a aktív GJU úradom, a víta zámer EDA zverejniť výsledky svojho auditu v osobitnej správe pred letnou prestávkou v roku 2009;
               
            
                  24.
               
               
                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 23. apríla 2009 o finančnom hospodárení a kontrole agentúr EÚ (10).
               
            
         (1)  GNSS: Globálne navigačné satelitné systémy.
      
         (2)  Ú. v. EÚ C 278, 31.10.2008, s. 38.
      
         (3)  Ú. v. EÚ C 311, 5.12.2008, s. 107.
      
         (4)  Ú. v. ES L 248, 16.9.2002, s. 1.
      
         (5)  Ú. v. EÚ L 246, 20.7.2004, s. 1.
      
         (6)  Ú. v. ES L 357, 31.12.2002, s. 72.
      
         (7)  Ú. v. EÚ L 88, 31.3.2009, s. 262.
      
         (8)  Nariadenie Európskeho parlamentu a Rady (ES) č. 683/2008 z 9. júla 2008 o pokračovaní v implementácii európskych programov satelitnej navigácie (EGNOS a Galileo) (Ú. v. EÚ L 196, 24.7.2008, s. 1).
      
         (9)  Európsky geostacionárny navigačný prekrývací systém.
      
         (10)  Pozri stranu 206 tohto úradného vestníka.